Z A P I S N I K
12. sjednice Vijeća Mjesnog odbora Šestine (u daljnjem tekstu: Vijeće),
održane u četvrtak, 26. svibnja 2022. 
u prostorijama Mjesne samouprave Šestine, Šestinski trg 10,
s početkom u 18:30 sati


NAZOČNI ČLANOVI VIJEĆA:
Jure Tomičić, Kruno Vuk, Danijel Jagušt, Lorena Malec Mlinarić, Jadranka Apostolovski, Maja Pleić, Mladen Kljaić

Predsjedava: Jure Tomičić, predsjednik Vijeća. 
Zapisnik vodi: Jure Tomičić.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 12. sjednicu Vijeća Mjesnog odbora Šestine.
Vijeće jednoglasno prihvaća zapisnik 11. sjednice Vijeća, održane 28. travnja 2022. godine. 
Sjednici prisustvuje gđa. Iva Golub koja će nam predstaviti projekt „Pupmtrack poligoni“ na početku sjednice.
Na prijedlog predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. Prezentacija projekta Pumptrack poligoni
1. Tekuća problematika 
1. Pitanja, prijedlozi i obavijesti


Ad.1. Prezentacija projekta Pumptrack poligoni

Predsjednik Vijeća predstavlja gđu. Iva Golub iz Adria Bike Group te joj daje riječ. Gđa. Golub pozdravlja sve prisutne i zahvaljuje se na prilici da prezentira projekt „Pumptrack poligoni“. Prezentacija je obuhvatila sve prednosti takvih terena, minimalne zahtjeve za izgradnju te mogućnosti korištenja. Ovim poligonima nema ograničenja za dobne uzraste kao ni za prijevozno sredstvo (skateboard, romobil, bicikl, role …) te se pokazalo kako je odlično prihvaćeno gdje god je bilo izgrađeno. Vijeće na kraju izlaganja kratko diskutira i postavlja pitanja te uviđa glavni problem, a to je da zemljište na kojem bi se moglo tako nešto napraviti ne smije biti poljoprivredno (oranica, livada) no ukoliko se pronađe nešto slično tome moglo bi razmotriti i možda realizirati takav projekt. Predsjednik se zahvaljuje gošći i ispraća je, a sjednica se nastavlja prema dnevnom redu. 


Ad.2. Tekuća problematika

Predsjednik Vijeća iznosi tekuću problematiku članovima Vijeća. 
· Vijećnica Jadranka Apostolovski iskazuje problem košarica za životinjski izmet i u ulicama Gramača i Ive Serdara gdje su brojni šetači sa kućnim ljubimcima, te da bi bilo od iznimne važnosti postaviti na tom području košarice kao i na već spomenutoj glavnoj cesti (Šestinska cesta i Šestinski vijenac) te najposjećenijoj Prilaz Kraljičinom zdencu.
· Problem odvoza komunalnog otpada bio je u nekoliko navrata, te je traženo i službeno očitovanje u kojem stoji da su se pokvarila vozila te da će usluga ponovno biti pružena u najkraćem mogućem roku.
· Radovi na rotoru bliže se finalnom uređenju. Izvođač je predvidio završetak do početka lipnja no ipak će se radovi produžiti zbog nedostatka bitumena sigurno do kraja lipnja.
Pristupni trak Šestinske ceste prema Lukšiću sada je formiran i njime se odvija promet.
· Čeka se postavljanje stupića za koje su izdana odobrenja (prečac Šestinski kraljevec, kod Doma zdravlja)
· Građani i dalje traže da se što prije postave uspornici u ulici Kulmerska i izvrši zamjena u ulici Ive Serdara
· Vijeće je zaprimilo dopis od župnika župe sv. Mirka gosp. Robert Šretera o srušenom drvu i neodržavanju prostora oko kapelice sv. Roka kod Himpera. Predsjednik govori kako je trajala prepirka kad su se slali dopisi čije je to područje djelovanja (Hrvatske šume, PP Medvednica ili Zrinjevac) te da će se po provjeri reagirati i poslati dopis da se navedeno uredi. 
	

Ad.3. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave. Vijeće je zaprimilo na znanje i trenutnu situaciju oko povrata vlasništva na staru školu (Šestinska cesta 5) u kojoj je prvotni zahtjev odbijen, te je Grad Zagreb podnio tužbu i spor je upisan u zemljišnu knjigu. Parnica je u tijeku. Predsjednik time završava svoje izlaganje te otvara raspravu. 
· Danijel Jagušt govori kako je bio pozvan na sastanak MNK Šestine gdje su ga kako navodi čelnici kluba prozivali kako on sa nekolicinom Vijećnika radi sve protiv MNK Šestine i slično što je on demantirao i priložio dokaze kako ništa izrečeno nije točno te kako financiranje izmjene reflektora nije donio mjesni odbor Šestine već gradska četvrt Podsljeme nakon čega je primio ispriku.
· Vijećnik Mladen Kljaić i vijećnica Maja Pleić traže ponovno da se dostavi ugovor pod kojim je u koncesiji MNK Šestine te koje prostorije koriste i za što plaćaju naknadu i režije

Vijećnici komentiraju rasplete pojedinih prijavljenih problema i njihovu dinamiku te nakon kratkog vremena zaključuju raspravu. 


Sjednica je završila u 20:00 sati. 

U Zagrebu, 26. svibnja 2022.

